sv is is hbs_lat hbs_lat is is is is is is is is is is is is en is is is cs is is is tr is is cs is is is is is is en is is is is is is is is is cs is is is en is gl is is es is is is is is war is is is is is is is is is cs is is is hbs_lat az is id is is cs cs is is is hbs_lat is en en is is af is fr es en eu de is nb is
Við viljum minna á nokkur atriði:
- Að merkja póstkassann strax og íbúð er afhent þar sem allur póstur er endursendur ef póstkassi er ekki merktur.
- Byggingafélag námsmanna sér um að tilkynna flutninga til orkuveitufyrirtækja
- Stranglega bannað er að byrgja glugga með því að líma ruslapoka eða annað fyrir gluggana. Einnig er óheimilt að setja upp svartar myrkvunargardínur fyrir glugga þar sem mikil hætta er á að rúður springi þegar slíkt er gert.
- Vinsamlegast virðið hávaðareglur !!!!!!
- Mjög mikilvægt er að muna að skila athugasemdum ef leigjendur telja ástand húsnæðis ekki samræmast úttektarblaði umsjónarmanna, innan viku frá afhendingu íbúðar. Athugasemdum ber að skila inn á heimasvæðið á bn.is. Athugasemdir eru skráðar og geymdar þar til skil á íbúð fara fram að nýju. Telji leigutaki þörf á lagfæringu íbúðarinnar skal senda inn verkbeiðni um slíkt inn á mínum síðum.
- Vinsamlega athugið  að reikningar fyrir leigunni koma í heimabanka undir rafræn skjöl, ekki er sendur út greiðsluseðill nema þess sé sérstaklega óskað. Þá skal senda inn ósk um slíkt með tölvupósti á netfangið hha@bn.is eða bn@bn.is.
Vinsamlegast virðið nágranna ykkar og umhverfi og athugið að Byggingafélag námsmanna tekur hart á brotum !
Um leið og Byggingafélag námsmanna óskar ykkur til hamingju með íbúðina þá eru nokkur atriði sem vert er að taka fram.
Í baðherbergjum er útsog, það má ekki tengja barka frá þurrkara við útsogið.
Á ofnum eru hita- og rennslislok.  Til að halda hitavatnsnotkun í lágmarki verður að gæta þess að þeir verið ekki fyrir hnjaski og ekki stilltir mikið yfir 3.
Hreinsa verður sigti blöndunartækja og skipta um þau þegar rennsli minnkar frá þeim.
Í nýjum íbúðum er nokkuð um að steinkorn setjist á pakkningar blöndunartækja og salerna og valdi sírennsli, hreinsa verður pakkningar strax.  Sírennsli getur skemmt út frá sér.
Gólfdúkurinn er linoleum dúkur.  Við afhendingu er búið að bóna hann en til að halda honum góðum þarf að halda því við.
Dagleg hreinsun - rykþurrkun : Gott er að fjarlægja laust ryk og óhreinindi með einnota þurrku eða rökum klút.
a. Hálfsmánaðarlega skal fara yfir gólfið með þvegli og volgu þvottavatni.  Best er að nota
hreinsiefni sem sameinar hreinsun og vernd og gefur því kost á að bóna um leið og náð er daufum gljáa.
b. Tvisvar á ári er ráðlegt að endurnýja bónið, með bóni sem ekki blandast í vatn.
Þrífa skal parket reglulega með þar til gerðum hreinsiefnum.
Gæta skal þess að ekki myndist kísilútfellingar á veggflísum og hreinlætistækjum.
Myndist þéttiraki innan á gler (vegna kulda og fl.) er mjög mikilvægt að lofta út og þurrka það vatn sem sest í gluggann svo það valdi ekki skemmdum á honum.
Ekki má þrífa spónlagða hluti svo sem eldhúsinnréttingu og innihurðir, með salmíaki.  Nota skal t.d. brúnsápu.
Smyrja verður útihurða-, glugga- og svalahurðaskrár einu sinni á ári með þunnri olíu.
Ekki er gert er ráð fyrir þvottavél inni á baðherbergjum allra íbúða.
Búið er að setja upp sameiginlega þvottavél(ar) og þurrkara í sameign. Notkun á þvottavél og þurrkara er gjaldfrjáls.
Rafmagn – hiti – sími
- Það er sér rafmagnsmælir fyrir hverja íbúð og mun viðkomandi rafveita  sjá um að senda ykkur reikninga fyrir því. Skrifstofa Byggingafélags námsmanna sér um að tilkynna nýja notendur þegar leigjandi flytur inn og tilkynnir einnig leigjandann út.
- Hiti er sameiginlegur og verður hann innheimtur með leigunni í hverjum mánuði.
- Gengið hefur verið frá fastlínutengingu á síma inn í sérhverja íbúð í húseignum Byggingafélagsins. Leigjandi þarf sjálfur að tilkynna flutning á símanúmeri eða fá sér nýtt númer og er þá nóg að gefa upp staðsetningu (t.d. Bólstaðarhlíð 23) og íbúðanúmer sitt. Ef fólk vill fá ljósleiðara er leyfilegt að hafa samband við gagnaveituna og fá hann settan upp.
Byggingafélag námsmanna er með lögbundna brunatryggingar á öllum húsum félagsins.  Íbúar verða sjálfir að kaupa aðrar tryggingar s.s. innbústryggingu.
Að gefnu tilefni er rétt að taka fram að í nýjum íbúðum er oftast byggingarraki, því er nauðsynlegt að loftræsa vel.  Helst er hægt að koma í veg fyrir rakamyndun með því að takmarka raka í eldhúsi og baði, en einnig þarf að loftræsta herbergi vel.  Nýjustu þéttilistar á gluggum og hurðum geta gert íbúðina ótrúlega þétta.
Til þess að koma í veg fyrir rakabletti (myglubletti o.s.frv.) er gott að hafa eftirfarandi í huga.
- Opnið glugga nokkrum sinnum á dag, stutta stund í einu.
- Lokið ekki fyrir hitann þó herbergi sé ónotað.
- Setjið ekki skápa og stór húsgögn alveg að útvegg, leyfið lofti að komast að bakhlið.
- Byrgið ekki ofna með húsgögnum eða gluggatjöldum.
- Ef rúður döggva skal loftræsta betur, t.d. með því að opna út í önnur herbergi.
- Látið gufugleypa ganga við matargerð, séu þeir til staðar. Hafið lok á pottum við matargerð, það minnkar rakamyndun. - Loftræsið eftir matargerð.
- Lokið aldrei fyrir loftræstilögn. Loftræsið vel eftir böð. Forðist að þurrka þvott innan íbúðar.
Munið að tilkynna flutning til viðkomandi aðila, t.d.:
Hagstofan – Íslandspóstur --- Banki --- Blaðadreifing og fleira
Húsreglur félagsins og lýsingu á því hvernig íbúðinni skal skilað, er að finna á skápahurð fyrir ofan vask í eldhúsinnréttingu.
Bannað er að negla á veggi íbúða – nota skal myndalista – sjá húsreglur. Einnig skal það tekið fram að ólöglegt er að tengja íbúðir saman utanhúss sem innan fyrir sjónvarpsrásir sem greiða þarf afnotagjald af og nota þarf sérstakan myndlykil. Slíkt er með öllu ólöglegt.
Nánari upplýsingar er hægt að nálgast á skrifstofu BN
4. hæð, pósthólf 5480
Skrifstofa félagsins er opin alla virka daga frá 10:00 - 14:00
Byggir á LiSA CMS. Advania - LiSA, Sharepoint, Veflausnir og Vefumsjónarkerfi